ওমর মাইন জাদুঘর

আফগানিস্তানের কাবুলে অবস্থিত ওমর মাইন জাদুঘরে দেশে ব্যবহৃত ৫৩ প্রকারের স্থলমাইনের মধ্যে ৫১ প্রকারের সংগ্রহ রয়েছে। ওমর (OMAR) হলো অর্গানাইজেশন ফর মাইন ক্লিয়ারেন্স অ্যান্ড আফগান রিহ্যাবিলিটেশনের সংক্ষিপ্ত রূপ। যা ১৯৯০ সালে "মাইন অপসারণ করুন, জীবন বাঁচান" এই মূলমন্ত্র নিয়ে গঠিত একটি সংস্থা। আফগানিস্তানে চলমান যুদ্ধ সম্পর্কে দর্শকদের শিক্ষিত করার লক্ষ্যে ১৯৯৪ সালে এই জাদুঘরটি প্রতিষ্ঠিত হয়েছিল। মাইন সংগ্রহ এই সংগ্রহে আফগানিস্তান যুদ্ধে ব্যবহৃত অবিস্ফোরিত যুদ্ধাস্ত্র, ক্লাস্টার বোমা এবং আকাশ থেকে ফেলা বোমা অন্তর্ভুক্ত রয়েছে। জাদুঘরের সমস্ত সামগ্রী বিস্ফোরকমুক্ত বলে নিশ্চিত করা হয়েছে। এই জাদুঘরটি ঐতিহাসিক এবং চলমান আফগান যুদ্ধ থেকে সৃষ্ট স্থলমাইন এবং ক্লাস্টার বোমলেটসহ অবিস্ফোরিত যুদ্ধাস্ত্র সনাক্ত করতে এবং এড়িয়ে চলতে স্কুল শিক্ষার্থীদের শিক্ষা দেয়। জাদুঘরটি স্থলমাইনের দ্বারা ক্ষতিগ্রস্তদের জীবনের গল্প বলে এবং অবিস্ফোরিত স্থলমাইন অপসারণে জড়িতদের বিবরণ তুলে ধরে। সংস্থাটি এখনও অবিস্ফোরিত মাইন দ্বারা প্রভাবিত এলাকায় বসবাসকারীদের সুরক্ষার বিষয়ে সচেতনতা তৈরিতেও কাজ করে। ২০১৯ সালের ১লা জুলাইয়ের এক হামলায় জাদুঘরটি গুরুতরভাবে ক্ষতিগ্রস্ত হয়েছিল। জাদুঘরটিতে সাম্প্রতিক দশকগুলিতে আফগানিস্তানে সংঘটিত যুদ্ধগুলির বিভিন্ন ধরণের সামরিক সরঞ্জামও প্রদর্শন করা হয়েছে। যার মধ্যে রয়েছে কামান, ভূমি থেকে আকাশে নিক্ষেপযোগ্য ক্ষেপণাস্ত্র এবং সোভিয়েত সামরিক বিমানের একটি সংগ্রহ। এদের মধ্যে অনেকগুলি যুদ্ধের সময় আফগান বিমান বাহিনী ব্যবহার করেছিল। জাদুঘরের উপর হামলার সময় এই বিমানগুলির কয়েকটি ক্ষতিগ্রস্ত হয়েছিল। নিরাপত্তাজনিত কারণে জাদুঘরটি সাধারণ দর্শনার্থীদের জন্য খোলা নেই। সমস্ত সাক্ষাৎসূচি অবশ্যই প্রধান ওমর অফিসের মাধ্যমে করতে হবে। প্রদর্শনীতে থাকা বিমান এসইউ-৭ ওয়াইএকে-৪০ এল-৩৯ এমআই-৮ মিগ-১৭ আন-২ এমআই-২৪ ওয়াইএকে-১১ চিত্রশালা আরও দেখুন আফগানিস্তানের জাদুঘরের তালিকা তথ্যসূত্র বহিঃসংযোগ দ্য ভেলভেট রকেট.কম: ওমর মাইন জাদুঘর ট্রাভেলব্লগ.অরগ: ওমর মাইন জাদুঘর ব্লগ.ভিএম.ইই—কাবুলে আমাদের প্রতিনিধি: ওমর মাইন জাদুঘর